**Kérdőív kitöltési útmutató**

**Az RRF forrásból finanszírozott projektnél történő adatgyűjtéshez**

**Tisztelt Hölgyem/Uram!**

**A projekt részvevőjének a program indulásánál és befejezésénél** egy-egy **kérdőívet** kell kitöltenie. **Az első kérdőívet a programba való belépés** napjára vonatkozó állapotnak megfelelően kell felvenni. A program hatásainak értékeléséhez a programhoz történő csatlakozás előtti állapot rögzítése szükséges. **A második kérdőívet akkor kell kitölteni, amikor Ön befejezi a programot.** Akár azért, mert sikeresen lezárult, akár azért, mert bármilyen okból abbahagyja azt.

**Válaszadásnál a szürke háttérrel (az EPTK felületen \*\*) jelölt kérdések megválaszolása különösen fontos.**

**Kérjük, hogy amennyiben ezen pontok esetében bizonytalan a megfelelő válasz jelölésében, ezeket semmiképp ne hagyja üresen, hanem kérje a kitöltéshez a projektgazda segítségét.**

A válaszadás önkéntes. Amennyiben nem járul hozzá az adatszolgáltatáshoz, kérjük nyilatkozzon erről és **a kérdőív végén aláírásával igazolja** ezt.

A kérdőív egyes kérdéseihez az alábbi kiegészítő magyarázatot adjuk:

**Belépési kérdőív**

**2.2. Lakóhely:** Csak a település nevének megadása szükséges (utca, házszám nélkül).

**3.1**. A **legmagasabb iskolai végzettség**nél a befejezett tanulmányok számítanak.

A végzettségi kategóriák kiválasztását az alábbi részletezés segíti:

Általános iskola 8 évfolyama

vagy annál kevesebb

* + *Akik nem végezték el az általános iskola 8 osztályát, beleértve az általános iskolai végzettség nélküli szakiskolai végzettséget is*
  + *vagy jelenleg általános iskolába járó tanulók.*

Középfokú (általános iskolánál magasabb, de nem felsőfokú)

* + *Szakiskolai (szakmunkásképző iskolai) szakképesítést igazoló bizonyítvány*
  + *Középiskolai - gimnáziumi vagy szakközépiskolai - érettségi, szakképesítés nélkül*
  + *Középiskolai szakképesítést igazoló érettségi, képesítő bizonyítvány*
  + *Érettségit követő képzésben középfokú szakképesítést igazoló bizonyítvány*)

Felsőfokú

* + *Felsőoktatási képzésben szerzett szakképesítést igazoló bizonyítvány*
  + *Főiskolai, felsőfokú alapképzésben (BA/BSc) szerzett vagy azzal egyenértékű oklevél*
  + *Egyetemi, felsőfokú mesterképzésben (MA/MSc) szerzett vagy azzal egyenértékű oklevél*
  + *Tudományos doktori (PhD vagy DLA) fokozatot igazoló oklevél*

**3.2.** **Munkavégzés**re vonatkozó kérdés

Kérjük a programba történő belépés előtti munkaerőpiaci helyzetét adja meg!

*Felhívjuk a figyelmet, hogy az* ***„A” foglalkoztatotti kategória*** *tartalma* ***változott****. Ide tartozik a jövőben a szülési szabadság****,*** valamint a GYED, GYET, GYES is, ha annak lejártát követően vissza tud térni a munkahelyére.

3.2 kérdésnél amennyiben nappali tagozatos tanulói, hallgatói jogviszonnyal rendelkezik és dolgozik, akkor kérjük az A választ jelölje, ha nem dolgozik a C választ jelölje.

Az önfoglalkoztatóknak az „A” választ kell megadniuk. Önfoglalkoztató: az a személy, aki

- egyéni vállalkozó, vagy

- társas vállalkozás keretében a társaság tevékenységében személyesen közreműködő tag, vagy

- m*ez*őgazdasági őstermelő.

A közfoglalkoztatott is az „A” kategóriába tartozik.

Akkor is az „A„ választ jelölje, ha átmenetileg (betegség, szabadság***,*** képzés miatt) nincs a munkahelyén.

**3.3.** **Képzésben**, oktatásban való részvétel

A képzés lehet:

* alapfokú iskolai végzettséget tanúsító bizonyítvánnyal, középfokú végzettséget tanúsító bizonyítvánnyal záruló képzések – például általános iskola, szakképző iskola, gimnázium;
* felsőfokú végzettséget biztosító képzések – egyetem, főiskola;
* a felnőttképzésről szóló törvény hatálya alá tartozó képzése – OKJ szerinti szakképesítést nyújtó képzések, támogatott nyelvi képzés, egyéb támogatott képzések;
* törvény alapján szervezett ágazati képzések és továbbképzések, pl. pedagógus-képzések, szociális képzések

**Aláírás** (papíron felvett kérdőíveknél)

Törvényes képviselő aláírása 18 év alatti résztvevő, illetve gondnokság alá helyezett nagykorú személy esetében szükséges.

**Kilépéskori kérdőív**

A program befejezésekor töltse ki a kilépéskori kérdőívet. A kilépéskori adatokat **a kilépést követő napra**, vagy a kilépést követő 4 héten belüli időszakban fennálló helyzetre **vonatkozóan** kell kitölteni.

Amennyiben a **személyes adataiban változás** történt, szíveskedjen módosítani megadott adatait!

**Köszönjük együttműködését!**